text: Så kan banearbejderne holde lidt fri?
  18 maj 2015 kl. 05.59
  Kl. fire mandag morgen blev strækningen mellem Vamdrup og Vojens åbnet for tog igen. Og efter en hektisk weekend kan bane-arbejder holde nogle fortjente fridage.
  Mellem Vamdrup og Vojens har der siden fredag været arbejdet med spor-justering og opsætning af strøm-portaler på det nye dobbeltspor, som skal tages i brug om få måneder.
  Over hele landet, men specielt på Fyn, har sporarbejder giver gener for de rejsende. På Fyn har strækningen fra Odense til Fredericia været totalspærret i 56 timer for at nå så meget som muligt i mini-ferien omkring Kr. Himmelfartsdag.
  - Togene kom tilbage på sporet planmæssigt på Østfyn klokken 5 søndag morgen og klokken 9 på Vestfyn - fire timer senere end planlagt, fortæller trafikdirektør Peter Svendsen, Banedanmark. I løbet af dagen har en signalfejl desværre givet forsinkelser i togtrafikken over Fyn.
  Trængslerne på Fyn fortsætter i øvrigt hen over sommerferien, hvor sporet mellem Odense og Fredericia skal gennemgå en omfattende renovering.
  - På strækningen kører der færre, men længere tog i dét ene spor, mens vi arbejder i det andet i henhold til den særkøreplan, der tidligere er annonceret, noterer trafikdirektøren.
  